**99942 Apophis**, prije znan kao i **2004 MN4**, je jedan od Zemlji bliskih asteroida koji je prouzročio zabrinutost astronoma u prosincu 2004. kada su prvotna mjerenja putanje otkrile da postoji relativno visoka vjerojatnost da će pogoditi Zemlju 2029. Vjerojatnost udara 13. travnja 2029. su u jednom trenutku dosegnule čak 1:36 (2.7%), no naknadna su mjerenja dovela do preciznijeg izračuna putanje, te se ipak pokazalo da će 2029. doći do bliskog susreta, a ne do sudara.

No, opasnost od udara 13. travnja 2036. još nije otklonjena. Dosadašnja mjerenja daju vjerojatnost udara 2036. godine 1:45 000. Ova relativno visoka vjerojatnost je zadržala Apophisa na 1. razini na torinskoj ljestvici opasnosti od udara. Preciznu putanju asteroida iza 2029. će biti praktički nemoguće odrediti sve do 2029. godine kada će asteroid u bliskom susretu sa Zemljom značajno promijeniti svoju putanju.

Osnovni podaci
--------------

Asteroid **99942 Apophis** pripada grupi Atena. Period njegovog ophoda oko Sunca je 324 dana a njegova putanja križa Zemljinu putanju na dva mjesta. Duljina asteroida se procjenjuje na 300 metara, a masa na 27 milijuna tona.

Otkriven je 19. lipnja 2004. od skupine znanstvenika. To su **Roy A. Tucker**, **David J. Tholen** i **Fabrizio Bernardi** iz grupe za potragu asteroida koju je osnovala NASA na sveučilištu na Havajima. Ova grupa je promatrala dvije noći. Novi objekt je dobio naziv 2004 MN4. Novo ime Apophis je dobio po grčkom imenu za egipatskog boga Apopa, „uništavača", koji se skriva u mračnom podzemlju i pokušava uništiti Sunce tijekom noći.

Bliski prolasci
---------------

Prikaz mogućeg prolaska asteroida kraj Zemlje 2029.
Nakon otkrića, znanstvenici iz NASA-e, sveučilišta u Pizi iz Italije te sveučilišta iz Valladolida iz Španjolske su došli do zaključka da će sljedeći bliski susret tog asteroida i Zemlje biti 13. travnja 2029. tog datuma će postati tako blještav da će njegova magnituda postati 3.3 te će biti vidljiv golim okom sa kontinenata Europe, Afrike i Azije. 

Prvotna vjerojatnost udara asteroida na Zemlju je procijenjena na 2.7 % (1 naprema 37) što je prouzročilo da se podigne na razinu 4 od 10 na Torinskoj ljestvici opasnosti od udara. To su najveće vrijednosti koje je ijedan objekt ikada dobio na toj ljestvici.

U slučaju udara,oslobodila bi se energija od 1480 megatona TNT-a(atomska bomba na Hirošimu je oslobodila energiju od 0,015 megatona). Tek nakon približavanja asteroida Zemlji na 30000 km 13. travnja 2029.znati će se hoće li se(zbog Zemljine gravitacije) promijeniti asteroidova putanja. Ako se to dogodi,sudar se predviđa 13. travnja 2036. godine s trenutnom vjerojatnošću 1:45000.

### Male šanse za udar

Ipak, s vremenom su mjerenja i novi podaci postali precizniji te su otkrili da su šanse da se sudari sa Zemljom ipak male, i za 2029. i za 2036. godinu. 27. prosinca 2004. su astronomi izračunali da je prijetnja zapravo 0,004 % čime je spušten na razinu 0 na Torinskoj ljestvici.

Kada jednom prođe Zemljinu orbitu 2029. - na sigurnoj udaljenosti od 35.000 kilometara - njegova će se putanja promijeniti pa će se tek utvrditi njegova buduća kretanja po svemiru. Prvotne procjene o križanju putanja uznemirile su znanstvenike jer bi objekt takve veličine padom na Zemlju prouzročio eksploziju jačine od 880 megatona. Primjerice, Tunguska eksplozija 1908. je imala snagu od samo 20 megatona. Na sreću, šanse da padne na naš planet ipak su neznatne.

Asteroid će se i treći put približiti Zemlji, 2068. godine, no procjene da će doći do sudara su tada najmanje i iznose 1:333.000. Ipak, ruski znanstevnici su se u prosincu 2009. sastali na jednoj sjednici kako bi dogovorili kako će reagirati na bliski susret 2029.

Moguće svemirske misije
-----------------------

### Takmičenje Planetarnog društva

Planetarno društvo (nevladino, neprofitno udruženje iz Kalifornije) je 2008. organizovalo takmičenje u dizajniranju besposadne svemirske sonde koja bi pratila Apofisa skoro godinu dana, pritom prikupljajući podatke na osnovu kojih bi se utvrdilo da li će doći do sudara sa Zemljom i time pomoći vladama da odluče da li je potrebno pokretati misiju za promenu putanje asteroida.

U takmičenju je pobedila kompanija *SpaceWorks Enterprises* iz Atlante, sa svojim dizajnom "Foresight", koji bi koštao oko 140 miliona dolara. Lansiranje letelice je predviđeno za period od 2012. do 2014.

### Misija Don Kihot

Apofis je jedan od dva asteroida koji bi mogli biti meta u misiji Evropske svemirske agencije pod nazivom Don Kihot, čiji je zadatak proučavanje sudara svemirske letelice i asteroida. Ona bi trebalo da pokaže da li je moguće na taj način skrenuti putanju asteroida koji se uputio ka Zemlji.

Izvori
------

1. ↑  Patrick J. Lyons (kolovoz 2007). „Due in January: Mars in the Corner Pocket". New York Times. Pristupljeno 8. siječnja 2011.
2. ↑  Kevin Krajick (21. prosinca 2007). „The threat of killer space rocks". CNN. Arhivirano iz originala na datum 2012-03-10. Pristupljeno 8. siječnja 2011.
3. ↑  „Predicting Apophis' Earth Encounters in 2029 and 2036". NASA. travanj 2009. Arhivirano iz originala na datum 2010-03-26. Pristupljeno 8. siječnja 2011.
4. ↑  Paul Rincon (25. ožujka 2010). „Cuts cast doubt on asteroid plan". BBC News. Pristupljeno 8. siječnja 2011.
5. ↑  Ellen Barry (30. prosinca 2009). „Russia to Plan Deflection of Asteroid From Earth". Pristupljeno 8. siječnja 2011.
6. ↑  „Projects: Apophis Mission Design Competition - The Winning Mission Proposals". Arhivirano iz originala na datum 2008-11-23. Pristupljeno 2014-01-01.
7. ↑  „SpaceWorks Commercial will present the Foresight mission design concept at the 1st IAA Planetary Defense Conference: Protecting Earth from Asteroids (27 - 30 April 2009) in Granada, Spain". Arhivirano iz originala na datum 2012-03-15. Pristupljeno 2014-01-01.
8. ↑  „Don Quijote concept".

Vanjske poveznice
-----------------

***99942 Apophis*** na Wikimedijinoj ostavi

* Analiza NASA-e Arhivirano 2013-05-12 na Wayback Machine-u
* Članak o asteroidu koji će blisko proći kraj Zemlje Arhivirano 2006-11-04 na Wayback Machine-u
* Asteroid će biti vidljiv golim okom 2029.
* Opasnost od udara 2035. Arhivirano 2006-11-18 na Wayback Machine-u